Държавен вестник, бр. 1, 2003 г., стр. 35

Б Р О Й  1
Д Ъ Р Ж А В Е Н   В Е С Т Н И К
С Т Р .  35
(2) Удостоверението за одобрен тип е без-
срочно.
(3) Документацията от одобряването на типа,
включително представените тахографски лис-
тове, се съхранява в Държавната агенция за
метрология и технически надзор.
Чл. 9. (1) Държавната агенция за метроло-
гия и технически надзор вписва одобрените
типове тахографи и/или тахографски листове в
регистъра на одобрените за използване типове
средства за измерване и публикува информа-
ция за това в официалния си бюлетин.
(2) Държавната агенция за метрология и
технически надзор извършва справки за одоб-
рените типове тахографи и/или тахографски
листове, вписани в регистъра по ал. 1, както и
справки за типове тахографи и/или тахограф-
ски листове, одобрени от държавите, подпи-
сали AETR.
Чл. 10. (1) Държавната агенция за метроло-
гия и технически надзор изпраща копие от удос-
товерението за одобрен тип или отказа за одоб-
ряване на типа на всеки един от компетентните
органи на договарящите държави на AETR в
30-дневен срок от издаването му, придружено с
техническата спецификация на производителя
и протокола от изпитване.
(2) Държавната агенция за метрология и
технически надзор предоставя на Изпълнител-
на агенция “Автомобилна администрация” ин-
формация за одобрения тип тахограф и/или
тахографски лист в седемдневен срок от изда-
ване на удостоверението за одобрен тип, как-
то и информация за одобрените типове тахо-
графи и тахографски листове от договарящи
държави по AETR.
Чл. 11. (1) Председателят на Държавната
агенция за метрология и технически надзор
отказва мотивирано одобряването на типа, ко-
гато тахографът и/или тахографският лист не
отговарят на изискванията, определени с тази
наредба, и уведомява заявителя за това.
(2) Одобряването на типа подлежи на отмя-
на по реда и на основанията, определени в Зако-
на за измерванията.
(3) Отказът по ал. 1 подлежи на обжалване
по Закона за административното производство.
Чл. 12. (1) Производителят е длъжен върху
всеки тахограф от одобрен тип да постави фаб-
рична табела, която съдържа данните, посоче-
ни в приложение № 1, т. II. 5.2, и знака за одоб-
рен тип (приложение № 3).
(2) Знакът за одобрен тип трябва да бъде
неизтриваем и четлив и се състои от:
1. правоъгълник, във вътрешността на кой-
то се поставя буква “е”, следвана от числото 34,
което е отличителното число на Република
България като договаряща държава по AETR;
2. номера на удостоверението за одобрен тип
тахограф или тахографски лист, който съответ-
ства на номера, вписан в регистъра на одобрени-
те за използване типове средства за измерване.
(3) Върху всеки тахографски лист се поставя
знакът за одобрен тип тахографски лист и зна-
кът или знаците на одобрените типове тахогра-
фи, с които може да бъде използван.
(4) Изискванията по предходните алинеи се
отнасят и за внасяните в страната тахографи и
тахографски листове.
Раздел III
Първоначална проверка на тахографите
Чл. 13. (1) Новопроизведените или внесени-
те тахографи от одобрен тип подлежат на пър-
воначална проверка.
(2) Първоначалната проверка се извършва
за установяване на съответствието на тахогра-
фа с одобрения тип и максимално допустимите
грешки съгласно приложение № 1, т. II. 6. 1.
(3) Тахографите по чл. 3, ал. 1 могат да се
монтират в автомобилите без извършване на
първоначална проверка, ако са преминали та-
кава пред компетентен орган или пред оправо-
мощен от него производител от договаряща
държава по AETR, за съответствие с одобрения
тип и изискванията на спогодбата и носят вали-
ден знак за първоначална проверка.
Чл. 14. (1) Производителят или вносителят
е длъжен преди пускането на пазара и/или в
действие на тахографите да ги заяви и предста-
ви за извършване на първоначална проверка.
(2) Първоначалната проверка на тахографите
се извършва от регионалните отдели на Главна
дирекция “Мерки и измервателни уреди” към
Държавната агенция за метрология и технически
надзор съгласно Закона за измерванията.
Раздел IV
Монтаж, ремонт и проверка на монтираните
в автомобилите тахографи
Чл. 15. Тахографите се монтират на автомо-
билите така, че водачът да може от мястото за
управление на автомобила удобно да наблюдава
показанията на скоростомера, на сумиращия
брояч за изминатото разстояние и на часовника,
а всички техни съставни части, включително
предавателните, да бъдат защитени от повреда.
Чл. 16. (1) Лицето, което монтира тахогра-
фа, е длъжно да постави върху или в близост до
него монтажна табела по начин, непозволяващ
свалянето є без унищожаване на данните върху
нея, която да не закрива фабричната табела по
чл. 12, ал. 1 и да съдържа следните данни:
1. име/наименование и адрес/седалище и
сервизен знак или номер на лицето, извършило
монтажа;
2. характеристичен коефициент на автомоби-
ла във вида “w = ... rev/km” или “w = ... imp/km”;
3. действителна обиколка на автомобилни-
те колела във вида “l = ... mm”;
4. датата, на която е определен характерис-
тичният коефициент на автомобила и е извър-
шено измерването на действителната обикол-
ка на автомобилните колела.
(2) При всяко контролно изпитване, резул-
татите от което се различават от данните по
ал. 1, се поставя нова табела с актуализирани
данни, която заменя предишната.
Чл. 17. (1) Лицето, което монтира тахогра-
фа, е длъжно да запечата с пломби следните
устройства: